SNummere zwei isch denn vo unserer Alti Garde organisiert worde. Aimol me het dr Peter Habicht sAllgemeinwüsse vo de Dailnähmer erwytteret und uns  usfiehrlig dGschichte vo rund 10 Brunne verzellt. Total gits schynts über 160 Brunne in unserer Stadt. No so viel Wasser hets natierlig au entschprächend Durscht gä und bim, besser gsait, im letschte Brunne vo unserer Fiehrig uf em Münschterplatz isch sDringge scho parat gsi und vo de zwei Plachesi-Boys ganz Pool-Bar-Like serviert worde.